سنی‌آنلاین| مولانا عبدالمجید مرادزهی، شه نام‌پرشتێن پاگواجه ءُ نبیسۆکاں دوشمبی ءَ (10 بهمن 1401) وهدےکه په وتی گسے نێمگ ءَ رهدگ ات، شه امنیتی واکانی نێمگ ءَ ماں زاهدان ءَ دستگر بوت.
مولانا عبدالمجید مرادزهی، رسانکی جهدکارے ءُ مسلمانێن پاگواجهانی جهانی اتحادیه ءِ باسک ءُ همےرنگ «فاروق اعظم شێنگجاه» ءُ «المرتضی دۆدءُربێدگی موسسه» ءِ کارمستر انت.
مولانا عبدالمجید مرادزهی پد شه زاهدان ءِ هۆنێن جمعه ءِ پێشامد ءَ آیی باروا گۆں رسانکدراں گپءُتران کرت ءُ آ پێشامد ءِ گواچن ءُ راستی ءَ را پدّر کرت. سرکار ءَ اے درگت ءَ باز جهد کرتگ تاں پاگواجهاں ءُ چاگردی جهدکاراں بےبرمش بےانت ءُ هاس زاهدان ءِ هۆنێں جمعه ءِ پێشامد ءُ کشتءُکشتاران نادلگۆش کن انت، پێمێشا اهل سنتێں پاگواجهاں ماں بلوچستان ءُ کردستان ءُ دگه ڈیهاں گۆں سکیاں آماچ بوتگ انت، البت که امنی واکاں ءُ سرکارے جهداں نه توانت واجه ءُ مرادزهی ءُ دگه پاگواجهان شه حق گوشی ءَ مکن کنت که آسر ءَ مولانا دستگر ءُ بندیگ بوت.